નવી દિલ્હી : જેની ઉત્સુકતાપૂર્વક કરોડો ક્રિકેટ ચાહકોમાં રાહ જોવામાં આવી રહી હતી તે હાઈપ્રોફાઇલ ઇન્ડિયન પ્રિમિયર લીગ (આઈપીએલ) સિઝન-૯ માટે આજે ખેલાડીઓની હરાજીની પ્રક્રિયા શરૂ થઇ હતી. ઓસ્ટ્રેલિયાના ધરખમ ઓલરાઉન્ડર શેન વોટસન સૌથી મોંઘા ખેલાડી તરીકે વેચાયો હતો. શેન વોટસનને રોયલ ચેલેન્જર્સ બેંગ્લોરે ૯.૫૦ કરોડમાં ખરીદી લીધી હતો. ભારતીય ખેલાડીઓમાં સૌથી ઊંચી બોલી પવન નેગી માટે બોલાઈ હતી. દિલ્હી ડેરડેવિલ્સે નેગીને ૮.પ કરોડમાં ખરીદ્યો હતો.